送朱仲遠樊唐老趨闕奉大對
作者：郭印
朝代：宋

paragraphs: 充城環髠山，南嶺獨秀鬰。
何以獲佳稱，上有朱鳯集。
三載爭一嗚，朝陽整雲翮。
今年二妙飛，好語鬨邦邑。
爲言皆老蒼，文采勝疇昔。
其一出上黨，其一出沛國。
同聲相呼和，深可調六律。
長風送天衢，萬里纔一擊。
邕邕中簫韶，虞廷誰可匹。
四顧啁啾群，俛首不能息。